text: Хрупкави Турски Банички – Кухнята на Янко
  Хрупкави Турски Банички
  16 319 Прегледа
  200 мл. Олио (за пържене)
  Фини и хрупкави банички със сирене от турската кухня! Стават толкова вкусни, че започвайки да яде, човек губи бройката.
  Една много лесна, но същевременно изключиелно вкусна рецепта – Хрупкави Турски Банички. Това е хрупкав и пържен турски бюрек, който се приготвя бързо от готови кори, краве сирене и магданоз.
  (Видяно 16 319 пъти, 1 посещения днес)
  Сиренето се натрошава в купичка.
  Магданозът се почиства, измива и нарязва на ситно.
  Разтопява се маслото.
  Чукват се яйцата в дълбока купа.
  Добавят се натрошеното сирене, ситно нарязаният магданоз и хубаво се разбърква.
  Корите се нарязват на триъгълници.
  Всеки триъгълник се маже с разтопено масло.
  В основата на всеки триъгълник се слага по 1 с.л. от плънката.
  Прегъват се навътре крайчетата на кората и се навива към върха на стегнато руло.
  Краищата на готовите пурички се намазват с вода, за да се залепят хубаво. Навитите рула се нареждат в чиния. Така се приготвят всичките триъгълници от корите.
  Слага се тиганът на котлона. Сипва се олиото и се изчаква да загрее. Преди да започне пърженето, котлона се намалява на половината от мощността му. Така няма опасност да потъмнеят бързо отвън баничките, а да останат не изпържени отвътре.
  Пърженето продължава между 3 и 4 минути или до златист цвят от всички страни. За този вид банички е важно бавното пържене. Така те стават хрупкави, в което е и целият им чар. Обръщането и изваждането на баничките се прави с щипки, за да се запази целостта им.